Uznesenie Krajského súdu Banská Bystrica sp. zn. 20Sa/15/2019 z 10. 3. 2020
Uznesenie Krajského súdu Banská Bystrica z 10. marca 2020, sp. zn. 20Sa/15/2019, ECLI:SK:KSBB:2020:6019200692.2
Súd: Krajský súd Banská Bystrica
Spisová značka: 20Sa/15/2019
ECLI: ECLI:SK:KSBB:2020:6019200692.2
Dátum vydania: 10. 3. 2020
Forma: Uznesenie
Text rozhodnutia
Súd: Krajský súd Banská Bystrica Spisová značka: 20Sa/15/2019 Identifikačné číslo súdneho spisu: 6019200692 Dátum vydania rozhodnutia: 11. 03. 2020 Meno a priezvisko sudcu, VSÚ: JUDr. Peter Molčan ECLI: ECLI:SK:KSBB:2020:6019200692.2 Uznesenie Krajský súd v Banskej Bystrici v právnej veci žalobcu: K. S., nar. XX.XX.XXXX, L. N. XX, XXX XX G. I., SR, právne zast.: Z.. V. P., O. XX, G.Y., proti žalovanej: Sociálna poisťovňa, 29. augusta 8 a 10, Bratislava - Staré mesto, o preskúmanie zákonnosti rozhodnutia generálneho riaditeľa žalovanej č. 68253-2/2019- BA zo dňa 17. októbra 2019, takto r o z h o d o l : Konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : 1. Žalobca sa žalobou doručenou správnemu súdu dňa 09. decembra 2019 domáhal preskúmania zákonnosti rozhodnutia generálneho riaditeľa žalovanej č. 68253-2/2019-BA zo dňa 17. októbra 2019 v spojení s rozhodnutím žalovanej č. 5448-26/2019-BA zo dňa 01. augusta 2019. 2. Uznesením správneho súdu z 21. februára 2020 bol žalobca vyzvaný na doplnenie náležitostí správnej žaloby. 3. Dňa 06. marca 2020 bolo správnemu súdu doručené podanie žalobcu, ktorým zobral svoju žalobu späť a konanie žiadal zastaviť. 4. Podľa § 6 ods. 1 zákona č. 162/2015 Z. z. Správny súdny poriadok (ďalej len „SSP“) správne súdy v správnom súdnictve preskúmavajú na základe žalôb zákonnosť rozhodnutí orgánov verejnej správy, opatrení orgánov verejnej správy a iných zásahov orgánov verejnej správy, poskytujú ochranu pred nečinnosťou orgánov verejnej správy a rozhodujú v ďalších veciach ustanovených týmto zákonom. 5. Podľa § 63 SSP žalobca môže do vydania rozhodnutia správneho súdu vziať žalobu späť, a to sčasti alebo celkom. Ak je žaloba vzatá späť celkom, správny súd konanie zastaví. Ak je žaloba vzatá späť sčasti, správny súd konanie v tejto časti zastaví. O čiastočnom späťvzatí žaloby rozhodne správny súd v rozhodnutí vo veci samej. 6. Podľa § 99 písm. a) SSP správny súd konanie uznesením zastaví, ak žalobca vzal žalobu späť skôr, ako správny súd vo veci rozhodol. 7. Podľa § 170 písm. b) SSP žiaden z účastníkov konania nemá právo na náhradu trov konania, ak konanie bolo zastavené. 8. Podľa § 175 ods. 1 SSP o nároku na náhradu trov konania rozhodne aj bez návrhu správny súd v rozhodnutí, ktorým sa konanie končí. 9. Nakoľko žalobca vzal späť žalobu pred rozhodnutím vo veci, správny súd s poukazom na ust. § 99 písm. a) SSP v spojení s § 63 SSP konanie zastavil. 10. O trovách konania správny súd rozhodol v zmysle § 170 písm. b) SSP v spojení s § 175 ods. 1 SSP tak, že žiaden z účastníkov nemá právo na náhradu trov konania. Poučenie: Proti tomuto rozhodnutiu je prípustná kasačná sťažnosť v lehote jedného mesiaca od doručenia tohto rozhodnutia, podaná na Krajskom súde v Banskej Bystrici. V kasačnej sťažnosti sa musí okrem všeobecných náležitostí podania podľa § 57 uviesť: a) označenie napadnutého rozhodnutia, b) údaj, kedy napadnuté rozhodnutie bolo sťažovateľovi doručené, c) opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 sa podáva, d) návrh výroku rozhodnutia. Sťažnostné body možno meniť len do uplynutia lehoty na podanie kasačnej sťažnosti. Sťažovateľ musí byť v konaní o kasačnej sťažnosti zastúpený advokátom. Kasačná sťažnosť a iné podania sťažovateľa musia byť spísané advokátom. Kasačnú sťažnosť je potrebné predložiť v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší účastník konania dostal jeden rovnopis s prílohami. Ak sa nepredloží potrebný počet rovnopisov a príloh, správny súd vyhotoví kópie podania na trovy toho, kto podanie urobil.

